Flussyre

Flussyre er ei svak syre med kjemisk formel HF. Det er hydrogenfluorid oppløyst i vatn. Flussyre dannar hydrogenbindingar. Sidan syra reagerer med glas må ho oppbevarast i plastemballasje.

Syra er etsande sjølv i små konsentrasjonar. Dessutan kan fluoridionet trenga inn i hud og binda seg til kalsium. Får ein flussyre på huda kan det gjera skade etter fleire timar. 

mini|venstre|Modell av hydrogenfluorid. Hydrogen er vist med kvitt og fluor med grønt

 Produksjon 
Mineralet fluorspar (kalsiumfluorid CaF2) og svovelsyre vert brukt til å produsera flussyre etter likninga:

CaF2 + H2SO4 -> 2HF + CaSO4

 Bruk 
Flussyre løyser oksid godt. Derfor kan syra brukast til å reinsa metall som uran og aluminium. Ho vert òg brukt til å etsa glas og som råstoff i produksjon av sambindingar som inneheld fluorid.

Kjelder

Kategori:Monofluorid
Kategori:Hydrogenhalogenid
Kategori:Polare protiske løysemiddel
Kategori:Mineralsyrer